













UREDBA O SPREMEMBAH IN DOPOLNITVAH UREDBE O ZAVAROVANIH PROSTO ŽIVEČIH ŽIVALSKIH VRSTAH

PREDLOG


EVA: 2026-2580-0018


I.	UVOD
1.	Razlogi in podlage za izdajo

Pravna podlaga:
Uredba se izdaja na podlagi prvega odstavka 26. člena in prvega odstavka 81. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP, 18/23 – ZDU-1O in 97/25).

Rok za izdajo:
Rok za izdajo predpisa je 16.6.2026. Sprejem predpisa določa prvi odstavek 49. člena Zakona o spremembah in dopolnitvah Zakona o ohranjanju narave (Uradni list RS, št. 97/25; v nadaljnjem besedilu: ZON-F), ki določa, da se Uredba o zavarovanih prosto živečih živalskih vrstah (Uradni list RS, št. 46/04, 109/04, 84/05, 115/07, 32/08 – odl. US, 96/08, 36/09, 102/11, 15/14, 64/16 in 62/19) in Uredba o zavarovanih prosto živečih rastlinskih vrstah (Uradni list RS, št. 46/04, 110/04, 115/07, 36/09 in 15/14) uskladita z novim 14.a členom zakona v šestih mesecih po uveljavitvi ZON-F.

Glavni razlogi za izdajo:
Uredba o zavarovanih prosto živečih živalskih vrstah se mora uskladiti z novim 14. a členom Zakona o spremembah in dopolnitvah Zakona o ohranjanju narave (Uradni list RS, št. 97/25). Obenem se izvede odprava manjših administrativnih ovir v postopku.

2.	Ocena finančnih posledic predloga akta za državni proračun in druga javna finančna sredstva

Presoja posledic je bila opravljena ob sprejemanju zakona, ki je podlaga za izdajo tega predloga.

3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

/

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic

Presoja posledic je bila opravljena ob sprejemanju zakona, ki je podlaga za izdajo tega predloga.

5.	Prikaz sodelovanja javnosti

/



II.	BESEDILO ČLENOV
Na podlagi prvega odstavka 26. člena in prvega odstavka 81. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP, 18/23 – ZDU-1O in 97/25) Vlada Republike Slovenije izdaja

Uredbo o spremembah in dopolnitvah Uredbe o zavarovanih prosto živečih živalskih vrstah
1. člen

	V Uredbi o zavarovanih prosto živečih živalskih vrstah (Uradni list RS št. 46/04, 109/04, 84/05, 115/07, 32/08 – odl. US, 96/08, 36/09, 102/11, 15/14, 64/16 in 62/19) se v  9., 12., 17., 19., 20., 26. in 27. členu beseda »dovoljenje« v ustreznih sklonih in številih nadomesti z besedo »odločba« v ustreznem sklonu in številu.

2. člen

	V 7. členu se beseda »dovoljenje« v ustreznem sklonu nadomesti z besedo »odločba« v ustreznem sklonu. V prvem odstavku se pred besedo »dovoli« doda besedilo »odredi oziroma«. 

	V četrtem odstavku se v prvi alineji črta besedilo »in, če je to potrebno, vseh izvrševalcev ravnanja, če ravnanje izvršuje več oseb«.
3. člen

	V 8. členu se v prvem odstavku beseda »Dovoljenja« nadomesti z besedo »Odločbe«. Na koncu prvega odstavka se doda stavek, ki se glasi: »Za izdajo odločbe iz 7. člena te uredbe ni treba pridobiti strokovnega mnenja, če so izpolnjeni pogoji za nujni ukrep v javnem interesu v skladu z zakonom, ki ureja splošni upravni postopek.«.

4. člen

	V 9. členu se v drugem odstavku v drugi alineji črta besedilo »in, če je to potrebno, vseh izvrševalcev ravnanja, če ravnanje izvršuje več oseb«.
5. člen

	V 16. členu se beseda »dovoljenje« v ustreznem sklonu nadomesti z besedo »odločba« v ustreznem sklonu. V četrtem odstavku se beseda »izdano« nadomesti z besedo »izdana«.

PREHODNE IN KONČNE DOLOČBE
6. člen

	Ta uredba začne veljati petnajsti dan po objavi v Uradnem listu Republike Slovenije.


III.	OBRAZLOŽITEV

K 1. členu:
V povezavi z novim 14.a členom ZON-F se v celotni uredbi namesto izraza dovoljenje v ustreznem sklonu in številu uporabi pojem odločba v ustreznem sklonu in številu.

K 2. členu:
V 7. členu se v skladu s 14.a členom ZON-f poleg dovolitve posega predvidi tudi odreditev posega v zavarovane vrste v primeru, če je odločba izdana po uradni dolžnosti. V četrtem odstavku se v prvi alineji pri zahtevi, da se v odločbi zapiše navedbo fizične ali pravne osebe, ki bo izvršila ravnanje, izbriše besedilo »in, če je to potrebno, vseh izvrševalcev ravnanja, če ravnanje izvršuje več oseb«, saj to pomeni uskladitev z Uredbo o zavarovanih prosto živečih rastlinskih vrstah (Uradni list RS, št. 46/04, 110/04, 115/07, 36/09 in 15/14), ki ima zapisano enako rešitev, saj strokovno zadošča, da se v odločbo zapiše odgovorno osebo pravne osebe, zato gre pri tem obenem za odpravo manjše nepotrebne administrativne ovire.

K 3. členu:
Ne glede na to, da to že ureja deveti odstavek 14.a člena, je zaradi večje jasnosti predpisa v prvem odstavku 8. člena, ki za izdajo odločb iz 7. in 12. člena uredbe določa obveznost pridobitve strokovnega mnenja in podrobneje določa njegovo vsebino, dodana navedba, ki jo sicer vsebuje že zakon, da za izdajo odločbe iz 7. člena za poseg v zavarovane vrste ni treba pridobiti strokovnega mnenja, če so izpolnjeni pogoji za nujni ukrep v javnem interesu v skladu z zakonom, ki ureja splošni upravni postopek.

K 4. členu:
V 9. členu se v drugem odstavku v drugi alineji, podobno kot 7. členu, črta besedilo »in, če je to potrebno, vseh izvrševalcev ravnanja, če ravnanje izvršuje več oseb«, zaradi uskladitve z Uredbo o zavarovanih prosto živečih rastlinskih vrstah.

K 5. členu:
V povezavi z novim 14.a členom ZON-F se v celotni uredbi namesto izraza dovoljenje v ustreznem sklonu in številu uporabi pojem odločba v ustreznem sklonu in številu.

K 6. členu:
Uredba začne veljati petnajsti dan po objavi v Uradnem listu Republike Slovenije.



IV.	PRILOGE

Priloge niso priložene.

